कुपोषण मिटाएगा ‘मिशन अगेंस्ट मॉलन्यूट्रीशयन’
कुपोषितबच्चों के उपचार को लेकर जिला प्रशासन गंभीर हो गया है। जिला स्वास्थ्य समिति की बैठक में कलेक्टर डॉ. जितेंद्र कुमार सोनी की ओर से की जा रही नियमित मॉनीटरिंग के चलते पिछले एक साल में एमटीसी सेंटरों पर उपचार के लिए आने वाले कुपोषित बच्चों की संख्या में बढ़ोतरी हुई है। कलेक्टर डॉ. सोनी के प्रयासों से इस साल जसवंतपुरा में नया एमटीसी सेंटर खुलने के साथ सांचौर में तकरीबन बंद पड़ा सेंटर भी फिर से सक्रिय हुआ है। गौरतलब है कि 5 साल तक के बच्चों में डायरिया निमोनिया होने से कुपोषण का असर भी बढ़ता है। साथ ही जिला प्रशासन की ओर से कुपोषित बच्चों के उपचार के लिए ‘मिशन अगेंस्ट मॉलन्यूट्रीशयन’ शुरु करने की भी योजना बनाई जा रही है। शेष|पेज14
इसकेअलावा एक्शन प्लान तैयार कर चिकित्सा विभाग के सभी कार्मिकों को इसका सख्ती से पालन करने के निर्देश जारी किए गए हैं। वहीं अभिभावकों को बच्चों के उपचार के लिए 7-10 दिन तक सेंटर पर रहने के लिए प्रोत्साहित करने उनकी काउंसलिंग के लिए प्रशासनिक अधिकारियों को भी अभियान में शामिल किया गया है।
5सेंटरों पर हो रहा उपचार
जिलेमें वर्तमान में 5 सामुदायिक स्वास्थ्य केंद्रों पर एमटीसी सेंटर संचालित हो रहे हैं। इनमें जसवंतपुरा में कलेक्टर के प्रयासों से इसी वर्ष नया एमटीसी सेंटर खुलवाने के साथ सांचौर में तकरीबन बंद पड़े सेंटर को भी फिर से चालू करवाया गया है। साथ ही प्रशिक्षित चिकित्सक स्टाफ भी अपनी सेवाएं दे रहे हैं।
एमटीसीसेंटर पर रहे बच्चे
पिछलेतीन साल के आंकड़ों के अनुसार एमटीसी सेंटर पर उपचार के लिए आने वाले कुपोषित बच्चों की संख्या में बढ़ोतरी हुई है। जिला प्रशासन के नेतृत्व में चिकित्सा विभाग की ओर से किए जा रहे प्रयासों का सकारात्मक परिणाम नजर आने लगा है। जिला स्वास्थ्य समिति की होने वाली बैठक में भी कलेक्टर की ओर से कुपोषित बच्चों के उपचार की नियमित रिपोर्ट लेने के साथ मॉनीटरिंग की जा रही है।
प्रशासनचलाएगा अभियान
कुपोषितबच्चों को समय पर उपचार दिलवाने के लिए जिला प्रशासन गंभीरता से विचार कर रहा है। इसके तहत प्रशासन की ओर से ‘मिशन अगेंस्ट मॉलन्यूट्रीशयन’ अभियान शुरु करने की योजना बनाई जा रही है। कुपोषित बच्चों के उपचार के लिए जिला प्रशासन की ओर से किए जा रहे प्रयासों की एनएचएम एमडी नवीन जैन भी सराहना कर चुके हैं।
पेरेंट्स को प्रोत्साहित करेंगे अधिकारी
जिलाप्रशासन के अनुसार कुपोषित बच्चों के उपचार में अभिभावकों की रूचि नहीं दिखाने का मुख्य कारण कम साक्षरता दर है। अभिभावक एमटीसी सेंटर पर उपचार के लिए बच्चों को भर्ती नहीं करवाने के साथ यहां 7-10 दिन रुकने में भी रूचि नहीं दिखाते हैं जबकि चिकित्सा विभाग की ओर से उनके आवास भोजन की व्यवस्था के अलावा उन्हें 165 रुपए दैनिक भत्ता भी दिया जाता है। भत्ते के अलावा कलेक्टर डॉ. सोनी के प्रयासों से अभिभावकों को 100 रुपए प्रतिदिन की राशि भी दिलवाने का प्रस्ताव जिला स्वास्थ्य समिति की बैठक में लिया गया है। ऐसे में अभिभावकों को अपने बच्चों को भर्ती करवाने के लिए प्रोत्साहित करने काउंसलिंग के लिए कलेक्टर ने एसडीएम, बीडीओ तहसीलदार को भी शामिल किया है।
एक्शन प्लान तैयार, जल्द शुरु होगा मिशन
^नियमितमॉनीटरिंग से एमटीसी सेंटर पर उपचार के लिए आने वाले बच्चों की संख्या में बढ़ोतरी हुई है। कुपोषित बच्चों को समय पर उपचार दिलवाने के लिए जिला प्रशासन की ओर से जल्द मिशन शुरु किया जा रहा है। एक्शन प्लान तैयार करने के साथ प्रशासनिक अधिकारियों को भी इसमें शामिल किया गया है। -डॉ.जितेंद्र कुमार सोनी, कलेक्टर, जालोर
एक्शन प्लान के तहत होगा चिह्नीकरण
चिकित्साविभाग की ओर से तैयार किए गए एक्शन प्लान के तहत आशा सहयोगिनी एएनएम की ओर से एमयूएसी टेप के सहयोग से कुपोषित बच्चों की पहचान की जाएगी। ऐसे बच्चों की लिस्ट बनाने के साथ एएनएम संबंधित एलएचवी या पीएचसी हेल्थ सुपरवाइजर के सहयोग से उनके पेरेंट्स के साथ काउंसलिंग करेंगी। भर्ती होने के बाद एमटीसी सेंटर प्रभारी ऐसे बच्चों के उपचार काउंसलिंग के लिए जिम्मेदार होगा। साथ ही सेंटर प्रभारी की ओर से डेली मॉनीटरिंग रिपोर्ट सेक्टर, ब्लॉक या जिला स्तरीय अधिकारी को भेजी जाएगी। इसके तहत बच्चे के उपचार से पहले बाद के फोटो का भी रिकॉर्ड रखना होगा।
hin_Deva hin_Deva hin_Deva hin_Deva hin_Deva hin_Deva hin_Deva npi_Deva hin_Deva hin_Deva hin_Deva hin_Deva hin_Deva hin_Deva hin_Deva